અમદાવાદ: સોનું પાંચ સપ્તાહની નીચી સપાટીએ જોવા મળ્યું છે. વૈશ્વિક બજારમાં સોનું ૧૨૦૦ ડોલર પ્રતિ ઔંસની સપાટી તોડતાં સ્થાનિક બજારમાં સોનામાં ઘટાડાની ચાલ નોંધાઇ છે. આજે શરૂઆતે સ્થાનિક બજારમાં સોનામાં રૂ. ૨૦૦નો ઘટાડો નોંધાઈ સોનું ૨૯ હજારની સપાટીએ પહોંચી ગયું હતું, જ્યારે સોનાની પાછળ ચાંદીમાં પણ વધુ ઘટાડો નોંધાયો હતો. કોમેક્સ પર ચાંદી ૦.૫ ટકા તૂટી ૧૭ ડોલર પ્રતિ ઔંસની સપાટી તોડી નીચે ૧૬.૯ ડોલર પ્રતિ ઔંસની સપાટીએ પહોંચતાં સ્થાનિક બજારમાં ચાંદી ૪૧ હજારની સપાટીએ જોવા મળી છે.